**Referat repræsentantskabsmøde 13-06-2022:**

med følgende dagsorden i overensstemmelse med vedtægterne, §6.4:

1. Forslag af ny tilsynsførende for NGG´s Grundskole. Bestyrelsen præsenterer certificeret tilsynsførende Ebbe Forsberg og anbefaler ham som skolens tilsynsførende.

**Ebbe giver en kort præsentation af sit tidligere virke og opgaven han er indstillet til. Formanden spørger forældrekredsen – der er ingen indvendinger. Der stemmes og vælges enstemmigt.**

1. Valg af dirigent.

**Peter Laursen påtager sig hvervet og giver ordet til formanden.**

1. Bestyrelsesformandens beretning om bestyrelsens arbejde. Herunder orienteres forældrerepræsentantskabet om forslag til vedtægtsændringer (jf. §16.1 i nuværende vedtægter).

* **Årsregnskab uden anmærkninger**
* **Økonomien er sund og balanceret**
* **Opdatering af vedtægter, der ikke lever helt op til gældende lovgivning, nye er klar til afstemning.**
* **Genstarte skolens traditioner efter flere år med COVID19 restriktioner**
* **Formanden introducerer bestyrelsen for de fremmødte**
* **Fortsætte arbejdet med at tilvejebringe den nye skole. Formanden refererer til tidligere udmelding fra september sidste år og de færdiggjorte miljøundersøgelser, færdiggjort bygningsdesign og kravspecifikation. Udvikling af byggeplan og RFP for entreprenører. Færdiggøre 30 års lejekontrakt. Frafalde betingelser til kontrakten for alle parter. Færdiggøre arbejdet med lokalplans godkendelse i Fredensborg og Hørsholm. Fastholde tæt kontakt til relevante interessenter i Hørsholm og Fredensborg kommune. Lokalplanen i Fredensborg er i høring og forventes at være klar efter sommerferien. Hørsholm har rykket lokalplanen længere op i bunken, en det er uvist hvornår.**

**Risici Miljø – ser fin ud, kontraktlige og politiske risici kan medføre forsinkelser.**

**Bestyrelsen er klar og har alt på plads.**

**Formanden giver ordet til Næstformand Dennis Kjeldsen, der introducerer vedtægtsændringerne:**

**Vedtægtsændringer, hvorfor?**

**Fordi: Lovgivning og krav er ikke slået igennem. Der er udfordringer med manglende tidssvarenhed ift. skolens strategi om helhedsskole, der ønskes øget transparens ift. skolens struktur og ledelse.**

**Sikre at der følges god skik for bestyrelses- og ledelsesarbejde. Vedtægter skal være letlæselige.**

**Vedtægter ønskes beskrevet således at de rummer eventuelle fremtidige lovmæssige ændringer.**

**De signifikante ændringer gennemgås:**

* **Juridisk grundlag, en skole, et antal afdelinger.**
* **Formål opdateret**
* **Kun et bilag**
* **Vision opdateret inkl. Reference til stifters vilje.**
* **Bestyrelse og ledelses rolle tydeliggjort**
* **Nyt valgsystem (Direkte/indirekte valg)**
* **Oversættelse til engelsk**
* **Tydelighed om funktionsperioder**
* **To forældrekredse defineret**
* **Fra forældrerepræsentantskabmøder til ordinære forældrekredsmøder**
* **Forældrerepræsentant funktionsperiode ->1 år**
* **Sprogkrav og valgbarhed**
* **Dennis gennemgår de 5 valggrupper**

**Der er forskellige uddybende spørgsmål fra salen, der besvares fra formand og næstformand.**

**De næste skridt:**

* **Oversættelse, nu.**
* **Understøttende dokumenter, nu/aug**
* **Godkendelse af forældrekredse (aug)**
* **Offentliggørelse på NGG homepage (1.sep)**

**Flere spørgsmål fra salen og svar fra Dennis.**

1. Rektors orientering og status.

* **Et anderledes år – Vi skal vænne os til at komme tilbage til normalen.**
* **Traditioner nytænkes, bl.a. gennem støtteforeningen – NGG CARE**
* **Wi-Fi er opgraderet og fungerer, videoovervågning er også oppe at køre, Der er videoovervågning på gangarealer, i aulaer langs bygningen udendørs, i fitnessrum og i NGG-hallen.**
* **9.kl. må forlade skolens område fra august ligesom year 11 og 10.kl. samt gymnasiet.**
* **Vi indfaser langsomt e- og i-bøger, når det gælder faglitteratur for de ældste elever, dvs. fra udskolingen og op.**
* **UPV – 98% af vores afgangselever i grundskolen er uddannelsesparate til det de gerne vil fortsætte med. Et flot resultat vi kan være stolte af.**
* **NIS mødetid – Vi udskyder sammenlægningen af mødetid grundet trafikale udfordringer ved primært fælles afleveringstidspunkt kl. 8.00. Dvs. mødetid er som det har været i år. Dog skal det forventes at Secondary fortsat kan møde kl. 8.10 flere dage om ugen.**
* **Parent Association på NIS – Karen Bøttger giver et oplæg om den særlige struktur på NIS og arbejdet med PA. Der har netop været et møde om PA og dennes rolle fremover.**
* **Ledelsen er rykket fysisk tættere på hinanden, så vi er klar til at rykke ind på den nye skole med tilsvarende setup.**
* **Unge Forskere – en NGG elev opnåede en flot 1. plads med sit projekt om grantræer og tarmsygdomme.**
* **Vi har været igennem et arbejde med kernefortællingen, hvor lærerne har været involveret. Thomas forklarer udspringet af Vilje, Viden og Værdier og hvordan de skal ses i forhold til NGGs vision. Thomas forklarer de særlige ord der repræsenterer NIS.**

**“Nurturing Curiosity”, “Learning Globally” og “Building Community”.**

* **Hjemmesiden opdateres og gøres mere informativ og intuitiv samt personlig – baggrund er bl.a. en øget fokus på rekruttering af nye hjem.**

1. Behandling af indkomne forslag.

**Ingen forslag indkomne.**

1. Eventuelt.

**Der er spørgsmål om bl.a. toilet faciliteter og overvågning, disse besvares.**

**Der stilles spørgsmål til brug af mobiltelefoner – Thomas forklarer, at det er læreren, der sætter regler op, men at det grundlæggende handler om at lære at bruge den nye teknologi på en god måde, mere end det handler om forbud.**

**Spørgsmål om lærermangel – hvorfor stopper de? Thomas forklarer at det kan være vanskeligt at hyre midt i et år, og at der indimellem må træde vikarer til Og så er vi i en Post-Corona tid, hvor nogle gerne vil prøve noget nyt. På en stor skole som vores må vi forvente noget udskiftning.**

**Forældre i 2a er bekymret for situationen i klassen efter nedlukning – der har været megen sygdom. Thomas forklarer, at der på andre skoler tilsvarende opleves megen sygdom, på samme måde som vi. Virker som om, at immunforsvaret skal rebootes.**

**Bekymring fra 5c forældre, hvor klasselærer stopper og ny lærer, der ikke oplevedes at være god, denne er nu stoppet (hvilket oplevedes positivt). Der spørges til hvordan der følges op på nye lærere. Jan Bo (Inspektør grundskolen) forklarer at årsagen til at den pågældende lærer stoppede netop var at skolen følger aktivt op. Der er opfølgningssamtaler med nyansatte – Thomas opfatter opfølgningen som god.**

**Forældre efterspørger om vi ikke kan involvere klasserepræsentanten. Thomas efterlyser at forældre og repræsentanter tager en dialog med skolen, gerne læreren først for afklaring – hjælper det ikke, og er der værdier på kant, så tag fat i ledelsen! Jan Bo gør opmærksom på at klasserepræsentant ikke kan inddrages i ansættelse og evaluering af lærer, det er et ledelsesanliggende – der er regler på en arbejdsplads.**

**Forældre 4b og 8c spørger efter hvordan man kan møde og kommunikere med lærerne. Det opleves vanskeligt at der skal kommunikeres på skrift. Maria (formand) svarer hvordan klasselærer kan involveres og hvordan møde kan komme i stand. Thomas forklarer formålet med de to årlige konsultationer. Thomas opfordrer også til at der afholdes nogle arrangementer uden for skolen, hvor lærerne i klassen kan inviteres med.**

**Dennis (næstformand) svarer på turnover på lærere. Efter COVID er der mange der vil ud og prøve noget nyt. Det er også en skole i vækst og udvikling, bestyrelsen er optaget af, at lærerne er på linje med skolens værdier.**

**Thomas Thrane Rektor og Maria Pejter Formand – takker af.**

**Referent Frederik Frederiksen, vicerektor**